ჯავშნოსანი ლოქოსებრნი

|250პქ|მინი|Aspidoras fuscoguttatus
ჯავშნოსანი ლოქოსებრნი, კალიქთისისებრნი () — თევზების ოჯახი ლოქოსნაირთა რიგისა. სხეულის სიგრძე ჩვეულებრივ 7–8 სმ-ია, ზედა ყბაზე აქვთ 1–2 წყვილი ულვაში, ცხიმოვან ფარფლზე — მსხვილი ეკალი, ასევე ეკლები ზურგისა და მკერდის ფარფლებზე. სხეულის გვერდებზე ორ რიგად განლაგებულია კრამიტისებრი ძვლოვანი ფირფიტები (აქედან სახელწოდება). ბინადრობენ სამხრეთ ამერიკის და კუნძულ ტრინიდადის მცირე მტკნარ წყალსატევებში.

ცნობილია რამდენიმე გვარი და დაახლოებით 200 სახეობა. ხშირად ცხოვრობენ ჟანგბადის დეფიციტის პირობებში, ამიტომ მათთვის დამახასიათებელია ნაწლავური სუნთქვა (თევზი პირით ყლაპავს ჰაერს წყლის ზედაპირიდან, აირთა ცვლა ხდება ნაწლავის კედლების გავლით). ზოგიერთ სახეობას შეუძლია ხმელეთზე მოკლე მანძილზე გადაადგილება უკანა ნაწლავში არსებული ჰაერის გამოყენებით. იკვებებიან წვრილი უხერხემლოებით. ქვირითს ყრიან პატარა ორმოებში ან აშენებენ ბუდეებს. ბევრი სახეობა აკვარიუმში ყოლის ობიექტია, მაგალითად შემდეგი გვარებიდან: დიანემა (Dianema), კალიქთი (Callichthys), კორიდორასი (Corydoras).

 ტაქსონომია 
ჯავშნოსანი ლოქოსებრნი
 ქვეოჯახი Callichthyinae
 Callichthys
 Dianema
 Hoplosternum
 Lepthoplosternum
 Megalechis
 ქვეოჯახი Corydoradinae
 ტრიბა Aspidoradini
 Aspidoras
 Scleromystax
 ტრიბა Corydoradini
 Corydoras (სინ. Brochis, Gastrodermus, Hoplisoma, Osteogaster)

 სქოლიო